טאהיונג (ראפר)

לי טאה-יונג (בקוריאנית 이태용; נולד ב-1 ביולי 1995), המוכר בשם הבמה טאהיונג, הוא ראפר, זמר, כותב שירים ורקדן דרום-קוריאני. הוא חבר ומנהיג בלהקת הבנים הדרום קוריאנית אנסיטי תחת חברת SM אנטרטיינמנט. את הופעת הבכורה שלו עשה בשנת 2016 בתת־הלהקה הראשונה של אנסיטי, NCT U, ובהמשך הפך למנהיג תת-הלהקה השנייה שלה, NCT 127. בשנת 2019 הוא הופיע לראשונה כחבר בסופרגרופ הדרום-קוריאני SuperM, פרויקט משותף של SM וקפיטול רקורדס. ככותב שירים, השתתף בכתיבת למעלה מ-70 שירים בארבע שפות, שיצאו בעיקר על ידי היחידות השונות של אנסיטי. את הופעת הבכורה הרשמית שלו כסולו עשה ביוני 2023 עם המיני־אלבום Shalala, ובכך הפך לחבר הראשון מתוך אנסיטי שמוציא אלבום סולו.

 קריירה 
 2012–2016: פעילויות לפני הופעת הבכורה 
בשנת 2012, טאהיונג אותר ברחוב על ידי מגייס של SM אנטרטיינמנט והצטרף לחברה לאחר שעבר בהצלחה אודישן שבו שר את ההמנון הלאומי של דרום קוריאה. באותה שנה, הוא השתתף בצילומי הפוסטר של סדרת הטלוויזיה To the Beautiful You של רשת SBS. ב-2 בדצמבר 2013, טאהיונג הוצג כחבר ב־SM Rookies, צוות מתאמנים טרום-דביוט תחת SM אנטרטיינמנט.

בשנת 2014, טאהיונג הופיע במספר מגזינים לצד ג’וני (כיום חבר באנסיטי) ואיירין וסולגי (כיום חברות ברד ולווט). ביולי 2014, פורסם בערוץ היוטיוב של SMTown סרטון שבו טאהיונג מבצע חלק מהשיר שלו "Open the Door". מאוחר יותר באותה שנה, הוא הופיע עם כמה מחברי אנסיטי העתידיים בתוכנית Exo 90:2014 , שהופקה על ידי Mnet, בהשתתפות חברי הלייבל אקסו, שם הם רקדו לצלילי שירי קיי-פופ משנות ה-90. באוקטובר 2014, הוא הופיע בשיר "Be Natural" של רד ולווט.

 2016–2018: הופעות בכורה עם NCT, NCT U ו-NCT 127 
ב-3 באפריל 2016, הוכרז שטאהיונג יופיע כחבר בלהקת הבנים אנסיטי וביחידת המשנה הראשונה שלה, NCT U. הוא ערך את הופעת הבכורה הרשמית שלו ב-8 באפריל עם יציאת הסינגל הדיגיטלי "The 7th Sense" של NCT U ב-8 באפריל, שבו הוא השתתף בכתיבת השיר. מאוחר יותר באותה שנה, טאהיונג הוכרז כחבר ומנהיג יחידת המשנה השנייה של אנסיטי, NCT 127 שמרכזה בסיאול. ב-6 ביולי 2016, הוא ערך את הופעת הבכורה שלו עם NCT 127 עם הסינגל שלהם "Fire Truck". שלושה ימים לאחר מכן, הם הוציאו לאור את המיני-אלבום הראשון שלהם, NCT #127, שבו טאהיונג היה שותף לכתיבת שלושה שירים. הוא הפך לראפר ולרקדן הראשי של הלהקה אף על פי שלא היה לו כל רקע בריקוד לפני תקופת האימונים.

בינואר 2017, NCT 127 חזרו עם המיני-אלבום Limitless. טאהיונג השתתף בכתיבת ארבעה שירים באלבום, כאשר השיר "Baby Don't Like It" סימן את הפעם הראשונה שבה קיבל קרדיט גם כמלחין. ביוני אותה שנה הוציאה הלהקה את המיני־אלבום השלישי שלה, Cherry Bomb. כל השירים באלבום, למעט אחד, נכתבו במשותף על ידי טאהיונג. שיר הנושא, "Cherry Bomb", נבחר מאוחר יותר לאחד משירי הקיי־פופ הטובים של השנה על ידי בילבורד ו־Idolator.

במרץ 2018 אנסיטי הוציאו את אלבום האולפן הראשון שלהם כחלק מפרויקט רחב היקף המאחד את כל תת־היחידות של הלהקה בשם, NCT 2018 Empathy. טאהיונג השתתף בכתיבת חמישה שירים עבור האלבום.

טאהיונג היה שותף לכתיבת ארבעה שירים לאלבום האולפן הראשון של NCT 127 בשם Regular-Irregular, כולל הסינגל המוביל "Regular". השיר יצא בתחילה באנגלית ובקוריאנית אך מאוחר יותר שימש גם כסינגל הבכורה של יחידת המשנה הסינית של אנסיטי, הנקראת WayV.

 2019–2020: הופעת בכורה עם SuperM ופעילויות קבוצתיות 
באפריל 2019, NCT 127 הוציאו את אלבום האולפן היפני הראשון שלהם, Awaken, שבו טאהיונג היה שותף לכתיבת השיר "Lips". ביולי 2019, טאהיונג הוציא את שיר הסולו הראשון שלו, "Long Flight", שכתב ואף השתתף בהלחנתו, בליווי קליפ. השיר הגיע לראשונה למקום השישי במצעד מכירות השירים הדיגיטליים העולמי של בילבורד. ב-8 באוגוסט 2019, טאהיונג נחשף כחבר ב־SuperM, סופרגרופ קיי-פופ שנוצר על ידי SM אנטרטיינמנט בשיתוף פעולה עם קפיטול רקורדס. קידומי הלהקה החלו באוקטובר והתמקדו בשוק האמריקאי. הם הוציאו את המיני־אלבום הראשון שלהם, SuperM, שבו טאהיונג שותף לכתיבה ולהפקה של השיר "No Manners".

במרץ 2020, NCT 127 הוציאו את אלבום האולפן השני שלהם, Neo Zone, בו טאהיונג השתתף בכתיבת שלושה שירים עבור האלבום. האלבום זכה להצלחה מסחרית והגיע לראשונה למקום החמישי במצעד בילבורד 200 האמריקאי, ומכר יותר ממיליון עותקים בדרום קוריאה. מאוחר יותר באותה שנה, SuperM הוציאו את אלבום האולפן הראשון שלהם, Super One, שבו טאהיונג היה שותף לכתיבת השיר "Together At Home". בספטמבר 2020 הוכרז על פרויקט קבוצתי שני של אנסיטי בשם NCT 2020: Resonance, וטאהיונג אושר כמנהיג של הקבוצה כולה.

 2021–הווה: פעילויות סולו 
במרץ 2021, טאהיונג פתח חשבון SoundCloud משלו והוציא סינגל דמו שכתב בעצמו בשם "Dark Clouds" ואת הרמיקס שלו. מאז, הוא הוציא מספר סינגלי דמו נוספים בפלטפורמה, ביניהם "GTA1" ו־"GTA2", "Blue", Monroe"(בהשתתפות באקהיון מאקסו), "Rose" (בהשתתפות סולגי מ-רד ולווט) ו"Swimming Pool". השיר "Dark Clouds" זכה בפרס התגובות המובילות בטקס פרסי הפלייבק של SoundCloud 2021, עם מספר התגובות הרב ביותר של מעריצים בשבוע אחד בפלטפורמה בשנת 2021. באותה שנה, באוגוסט, טאהיונג שימש כשופט בתוכנית הריאליטי הקוריאנית Street Woman Fighter , שהפכה לפופולרית מאוד ברחבי המדינה. טאהיונג היה שותף לכתיבת שיר הנושא לאלבום האולפן השלישי של NCT 127, בשם Sticker, שיצא בספטמבר 2021, והפך לאלבום הנמכר ביותר בתולדות SM אנטרטיינמנט. בנוסף, קיבל קרדיט ככוריאוגרף וככותב מילים באלבום המיוחד 2021 Winter SM Town: SMCU Express, עבור השיר "Zoo".

טאהיונג ערך את הופעת הבכורה הרשמית שלו כאמן סולו עם המיני-אלבום Shalala ביוני 2023, מה שהפך אותו לאמן סולו הראשון מאנסיטי.

בפברואר 2024, לאחר הופעת הסולו הראשונה שלו <TY Track>, טאהיונג הוציא לאור את המיני-אלבום השני שלו, Tap. המיני-אלבום דורג במקום הראשון במצעד האלבומים המובילים של iTunes ב-33 אזורים ברחבי העולם.

 חיים אישיים 
 שירות צבאי 
ב-18 במרץ 2024, SM אנטרטיינמנט הודיעה שטאהיונג יתגייס לחיל הים כחייל בשירות פעיל ב-15 באפריל. הוא היה החבר הראשון מאנסיטי שמילא את שירות הצבאי החובה של דרום קוריאה והוא שוחרר ב-15 בדצמבר 2025.

 דיסקוגרפיה 
 מיני-אלבומים 
+שםפרטי האלבום מיקומי שיא בתרשים מכירותתאריםקוריאהיפןShalala  תאריך יציאה: 5 ביוני 2023
 לייבל: SM אנטרטיינמנט
 פורמטים: תקליטור, הורדה דיגיטלית, סטרימינג 2 8 קוריאה: 506,288
 יפן: 12,250 KMCA: פלטינהTap  תאריך יציאה: 26 בפברואר 2024
 לייבל: SM אנטרטיינמנט
 פורמטים: תקליטור, הורדה דיגיטלית, סטרימינג 3 8 קוריאה: 285,548
 יפן: 15,266 KMCA: פלטינה

קישורים חיצוניים

 הערות שוליים 

קטגוריה:זמרים דרום קוריאנים